Hychan

Sant a gŵr Cristnogol oedd Hychan a fu'n byw yn yr hyn a elwir heddiw yn Llanychan, ger Dinbych tua 450 OC; roedd ganddo hefyd gysylltiad gydag ardal Llanfarian, Aberystwyth.

Yn Cognacio Brychan, De Situ Brecheniauc ac yn llawysgrif "Achresi Eglwys Crist MS 20", dywedir ei fod yn un o feibion Brychan, brenin a sant (fl. 5g), sefydlwr teyrnas Brycheiniog (yn ne-ddwyrain canolbarth Cymru) yn ôl y traddodiad. Dethlir ei ddydd mabsant ar 8 Awst.An Essay on the Welsh Saints or the primitive Christians, usually considered ... gan Rice REES (B.D.). adalwyd 2 Hydref 2016.

Ceir dwy eglwys wedi'u henwi ar ei ôl.

Llanychan, Rhuthun
Sonir am Llanychan yn gyntaf yng 'Nghofnodion Treth Norwich' yn 1254. Mae ei llan gylchog uchel yn nodedig iawn ac yn brawf y bu yma unwaith Eglwys Geltaidd, gynharach. Mae Eglwys Sant Hychan yn debyg iawn o ran arddull i Eglwys Sant Cynhafal, ond ei bod yn llawer llai ac nid oes iddi ddau gorff, nodwedd bensaernïol gyffredin iawn yn Nyffryn Clwyd. Yn y 16g ceir y sillafiad 'Llan Hichen'.

Llanfarian, Aberystwyth
Eglwys fechan yng nghymuned Llanfarian yw Eglwys Sant Hychan.Gwefan coflein; adalwyd 2 Hydref 2016. Cofnodir ei henw hefyd fel Llanychaiarn.Gwefan coflein; adalwyd 2 Hydref 2016. Mae hanner ei mynwent yn gron. Fe'i lleolir tua 350m i'r de o Gastell Tan-y-Bwlch (castell gwreiddiol Aberystwyth) a godwyd yn wreiddiol yn 1110; mae'n bosibl i'r eglwys gael ei chodi ar yr un pryd, neu'n gynharach, ond nid oedd plwyf Sant Hychan yn bodoli yn yr Oesoedd Canol, dim ond 'capel' a berthynai i Lanbadarn Fawr.

Gweler hefyd
Rhestr o seintiau Cymru

Cyfeiriadau

Llyfryddiaeth
Cambria Archaeology, 2000, Ceredigion Churches, gazetteer, 48. 
 T. Lloyd, J. Orbach a R. Scourfield, Buildings of Wales: Carmarthenshire and Ceredigion (2006), tt.539-40.

Categori:Seintiau o Gymru
Categori:Pobl y 6ed ganrif o Gymru
Categori:Teyrnas Gwynedd
Categori:Rhuthun